Diari Oficial de la Generalitat Valenciana


Sumari del DOGV 6719, del 22-02-2012 (2012/1569)

Notificació del laude emés per la Junta Arbitral de Transports de València. Expedient número V-147/2011.
--------------------------------------------------------------------------------------------------------

### Dades del document

Número de DOGV
:   6719

Data del DOGV
:   22-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1569


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports de València. Expedient número V-147/2011. [2012/1569]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Viloria & Barros Forwarding, SLU (abans FR Almacén y Logesta, SL), que s'ha dictat laude en l'expedient referenciat i com que no és possible la seua notificació per desconegut, ignorat parador o absència, es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal: president: Ramón Escrig Moreno. Vocals: Aurora Costa Vicente. Carlos Virosque Verdú, que excusa la seua assistència. Secretària vocal: Amparo Peris Catalá. Parts: reclamant: Transportes Mariano López Montoya, SL, representada per Ana Isabel Cívico Vega. Reclamat: Viloria & Barros Forwarding, SLU (abans FR Almacén y Logesta, SL), que no compareix a l'acte de vista.  
A València, a 19 de desembre de 2011, i a les 18.10 hores, es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-147/2011, procedint-se a la celebració de la vista oral respecte de la reclamació següent: impagament de ports. Incompareixença de la reclamada.  
  
Iniciada la vista oral pel president es procedix a comprovar la identitat de la part compareixent i la qualitat amb què intervé.  
A la part reclamada, li va ser notificada la demanda i la citació a vista per al dia 19.12.2011 mitjançant un edicte publicat en el Diari Oficial de la Comunitat Valenciana núm. 6657, de 23.11.2011, per no haver sigut possible la citació a través del servici de Correus, segons queda acreditat amb la documentació que consta en l'expedient.  
Concedida la paraula a la reclamant, esta basa la seua reclamació en els següents antecedents de fet  
1. Es ratifica en tots els motius de la seua demanda i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, uns servicis de transport internacional tal com queden reflectits en la factura núm. F 2009/000231, de data 31.07.2009, per un import de 3.132,00 euros.  
2. Realitzades diverses gestions de cobrament sense aconseguir-ho és pel que s'interposa la present demanda, i sol·licita que una vegada que siga reconegut el seu dret es condemne a la reclamada al pagament de la quantitat total de 3.132,00 euros.  
Davant de la incompareixença de la demanada es va donar per conclosa la vista.  
S'apliquen els següents fonaments jurídics  
1. La competència territorial de la Junta, de què res no s'al·lega, està determinada en els arts. 6 i 7.2 del Reglament de la LOTT (RD 1211/90).  
2. La submissió, a més de constar expressament pactada en l'Orde de Càrrega, la determina l'art. 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres que diu: "es presumirà que hi ha el referit acord de sotmetiment a l'arbitratge de les juntes, sempre que la quantia de la controvèrsia no excedisca de 6.000,00 euros i que cap de les parts intervinents en el contracte haguera manifestat expressament a l'altra la seua voluntat en contra, abans del moment en què s'inicie o hauria d'haver-se iniciat la realització del servici o activitat contractat".  
3. Per tractar-se d'un transport internacional la normativa aplicable és el Conveni de 19 de maig de 1956, a què es va adherir Espanya per Instrument del 12 de setembre de 1973 (Ministeri d'Assumptes Exteriors, BOE, de 7 de maig de 1974, núm. 109). Contracte de transport Internacional de mercaderies per carretera (CMR), modificat pel Protocol de 5.07.1978 a què es va adherir Espanya per Instrument de 23.09.1982 (Direcció de l'Estat) publicat en el BOE, de 18.12.1982, núm. 203, que establix per a qüestions de competència allò que s'ha regulat en l'article 31.1 a). No obstant això, i atés que el CMR no constituïx una regulació completa i sistemàtica dels transports de mercaderies per carretera, les seues llacunes han de completar-se acudint a les normes materials internes dels estats, per la qual cosa supletòriament seran aplicables el Codi de Comerç, LOTT i el seu Reglament i la resta de normes d'aplicació general.  
4. No hi ha motiu fonamentat en dret que mantinga que l'actuació de les juntes Arbitrals de Transports hagen de circumscriure's només a les controvèrsies nascudes com a conseqüència del transport de caràcter intern. En este sentit, no hi ha mes que considerar d'aplicació el que establix l'article 33 del CMR que diu "El contracte de transport pot contindre una clàusula que atribuïx competència a un tribunal arbitral, a condició que esta clàusula preveja que el dit Tribunal arbitral aplicarà el present conveni".  
Abundant en esta línia, l'article 31 del CMR fa una remissió a la jurisdicció dels estats per a la resolució dels litigis a què puga donar lloc el transport hi regulat, la qual cosa, en este cas, fa plenament aplicable el sotmetiment a la Junta Arbitral de Transports de València, que expressament es consigna en les respectives ordes de càrrega.  
Atés que per tot allò que s'ha exposat pot ser determinada la competència territorial i la submissió a l'arbitratge amb les disposicions legislatives que assenyala l'ordenament espanyol, per tant, en tot cas, esta Junta Arbitral de València es declara competent per a resoldre l'esmentada controvèrsia.  
5. Atesa l'absència del vocal representant de la Cambra de Comerç (carregadors), el present laude es dicta de conformitat amb la previsió continguda en l'apartat 7, de l'article 9, del ja mencionat RD 1211/1990, de 28 de setembre, que va aprovar el Reglament de Desplegament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, a excepció del president, no impedirà que es dicte el laude".  
6. De les manifestacions realitzades en vista es deduïx que, efectivament, els ports que són reclamats en esta demanda la factura dels quals consta s'hi adjunta van ser realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Transportes Mariano López Montoya, SL, representat per Ana Isabel Cívico Vega contra Viloria & Barrancos Forwarding, SLU (abans Fr Almacén y Logesta, SL), ja que dels fets relatats, documents probatoris i declaracions efectuades s'establix, que havent-se realitzat els transports reclamats dins de les condicions contractuals convingudes ha de ser abonat el seu import.  
  
Per tot això, Viloria & Barros Forwarding, SLU (abans Fr Almacén y Logesta, SL), haurà d'abonar a Transportes Mariano López Montoya, SL la quantitat de tres mil cent trenta-dos euros (3.132,00 €).  
Contra este laude pot exercitar-se l'acció d'anul·lació davant de la Audiència Provincial de València, en el termini de dos mesos següents a la seua notificació, d'acord amb el que preveuen els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa, davant del jutjat de 1a instància de València que corresponga, segons el que establix la Llei Orgànica 5/2011, de 20 de maig, complementària a la Llei 11/2011, de modificació de la Llei d'Arbitratge, que deroga expressament la lletra g, de l'apartat 2, de l'article 86 ter de la Llei Orgànica del Poder Judicial.»  
  
Els dits terminis de recursos continguts en el laude transcrit seran computables a partir de l'endemà a la publicació del present edicte en el Diari Oficial de la Comunitat Valenciana.  
  
València, 7 de febrer de 2012.- El president de la Junta Arbitral de Transports de València: Ramón Escrig Moreno.